Starptautiskās attiecības
Starptautiskās attiecības ir politoloģijas nozare par valstu savstarpējām attiecībām, to dalību starptautiskajās organizācijās un ārpolitikas veidošanu. Starptautiskās attiecības ir saistītas ar daudzām citām zinātne nozarēm, piemēram, ģeogrāfiju, antropoloģiju, vēsturi, ekonomiku, tieslietām, socioloģiju, psiholoģiju un filozofiju. Starptautiskās attiecības ir daļa no diplomātijas. Lai gan starptautiskās attiecības ir pastāvējušas jau kopš seniem laikiem, pats jēdziens parādījās salīdzinoši nesen, to ieviesa angļu filozofs Džeremijs Bentams, kurš tās definēja galvenokārt kā spontānas lielu nacionālu valstu attiecības, kuru pamatā ir politiskās attiecības. Starptautiskās attiecības ir mijiedarbība starp valstīm, kuri atrodas anarhijas stāvoklī, kur raksturīga liela nenoteiktība, tāpēc katrs starptautisko attiecību dalībnieks ir spiests veikt pasākumus, pamatojoties uz citu dalībnieku rīcības neparedzamību.